Ole Johan Larsen

Ole Johan Larsen (født 13. oktober 1940 i Drammen,Aftenposten 12. oktober 1990: Jubilanter. død 17. april 2006 i Oslo) var en norsk skuespiller.

Larsen filmdebuterte som niåring i Arne Skouens Gategutter (1949). Senere ble han en mye brukt statist, og han spilte blant annet i tv-seriene Vestavind (1994) og Hotell Oslo (1997), og spillefilmene Hamsun (1996) og Sofies Verden (1999). Han spilte også i Deepikas musikkvideo History i 1996.VG, 20. mars 1999: Larsen spesial.

Fra 1999 hadde han flere roller i Harald Eia og Bård Tufte Johansens humorprogram Åpen post, og han ble senere en fast figur i flere av deres prosjekter både på TV og radio. Her ble han kjent for sitt «gummitryne» og en særegen måte å fremføre de ofte obskøne replikkene.

Duoen hadde tidligere havnet i konflikt med programgjester om premissene for deltagelse i programmet, deriblant Finn Kalvik og Kenneth Sivertsen. Kanskje på bakgrunn av dette, oppfattet enkelte at Larsen var en senil mann som ble latterliggjort uten å vite hva han var med på. Eia beskrev Larsen som en spesiell personlighet, men også en svært profesjonell og erfaren skuespiller.Dagbladet, 22. april 2006: Kultfiguren fra 'Åpen post' død.

 Referanser 

 Eksterne lenker 

  Larsen introduserer Åpen post for første gang, 21. januar 1999. (nrk.no)
  En av de mest kjente sketsjene med Larsen («Collett, Wergeland & Welhaven») først sendt 8. mars 1999. (nrk.no)
  Musikkvideoen History. (YouTube)

Kategori:Norske skuespillere